#### kiskőrös város polgármestere

#### ELŐTERJESZTÉS

(a Képviselő-testület 2019. április 17-i ülésére)

**TÁRGY: A 0415/134 HRSZ-ON NYILVÁNTARTOTT, KIVETT SZÁNTÓ MŰVELÉSI ÁGBAN LÉVŐ INGATLAN BELTERÜLETBE VONÁSA**

Fuchs Tibor és Fuchs Attila (a továbbiakban: Kérelmezők) Kiskőrös Város Önkormányzatához címzett kérelmükben a tulajdonukban álló Kiskőrös külterület 0415/134 hrsz-on nyilvántartott kivett szántó művelési ágban szereplő 1650 m2 alapterületű ingatlan belterületbe vonását kezdeményezték. Az eljárás során felmerülő valamennyi költség megfizetését vállalják.

A belterületbe vonás engedélyezését követően az ingatlan telekegyesítéssel összeolvadna szintén Kérelmezők tulajdonát képező 3573 hrsz-ú kivett lakóház, udvar rendeltetésű ingatlannal.

A belterületi határvonal módosítása Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet mellékletét képező szabályozási tervében beépítésre került, melyet a Képviselő-testület a 95/2015. számú határozatával elfogadott.

A termőföld védelméről szóló 2007. évi CXXIX törvény 15. § (2) bekezdés alapján külterület belterületbe vonását a települési önkormányzat kezdeményezheti.

A fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2019. április 9.**

**Domonyi László sk.**

**polgármester**

## HATÁROZAT-TERVEZET

A Képviselő-testület

1. hozzájárul Fuchs Tibor és Fuchs Attila tulajdonát képező 0415/134 hrsz-ú kivett szántó művelési ágban lévő, 1650 m2 alapterületű ingatlan belterületbe vonásához - a fekvéshatár változásról készített 45/2019 munkaszámú változási vázrajz szerint -, így Kiskőrös Város belterületi határának módosításához,
2. felhatalmazza a polgármestert a belterületbe vonás engedélyezésére vonatkozó eljárás lefolytatására, az ingatlan-nyilvántartásban történő átvezetéssel kapcsolatos jognyilatkozatok megtételére és annak aláírására,
3. egyetért azzal, hogy a belterületbe vonással kapcsolatos valamennyi eljárással, ingatlan-nyilvántartásban történő átvezetéssel kapcsolatban felmerülő teljes költséget Fuchs Tibor és Fuchs Attila viselje.

**Felelős:** polgármester

**Határidő:** azonnal